
106                                                   DR.31.3.2015                         

 

 

Untuk makluman Yang Berhormat, beberapa persoalan yang telah dibangkitkan 
sebentar tadi khususnya oleh Yang Berhormat Jasin iaitu berkaitan dengan pembelian 
enam littoral combat ship ataupun kapal Tentera Laut Diraja Malaysia, pembelian adalah 
sebagai satu yang penting, dan aset strategik negara. Ini kerana kita harus sedar bahawa 
negara kita mempunyai kepentingan maritim yang begitu besar khususnya menjaga 
kepentingan perairan Selat Melaka yang merupakan perairan antara yang tersibuk di dunia. 
Akan tetapi juga adalah untuk menjaga kepentingan kita di Laut China Selatan yang mana 
kepentingan ekonomi negara kita adalah begitu besar termasuk di Lautan Sulu dan 
selanjutnya di Lautan Sulawesi.  

Oleh sebab itu sebagai sebuah negara maritim, kita haruslah mempunyai 
keupayaan bukan untuk menunjuk kekuatan tetapi adalah deterrent ataupun cegah rintang 
terhadap siapa yang cuba mencabar kedaulatan dan juga keselamatan negara kita. Oleh 
sebab itu, pembelian enam LCS ini yang telah diluluskan oleh Parlimen adalah merupakan 
perolehan yang penting khususnya program-program penggantian kapal-kapal yang usang.  

Seperti mana yang kita sedia maklum bahawa setiap kapal tersebut mempunyai 
jangka hayat. Kapal yang telah mencapai umur 20 tahun atau 25 tahun, haruslah diganti 
untuk memastikan ia adalah aset yang economical dan capability tidak ketinggalan daripada 
segi kemampuan teknologi.   

Oleh sebab itu pembelian aset adalah satu pembelian yang berterusan bagi 
menggantikan aset yang lama. 

■1900 

Oleh sebab itu pembelian kita adalah berdasarkan kepada kemampuan kerajaan, 
lagi pun Tentera Laut diraja Malaysia telah pun menyerahkan 17 kapal milik Tentera Laut 
Diraja Malaysia kepada APMM apabila APMM ditubuhkan sebagai agensi 
bertanggungjawab dalam coastal guard.  

Saya mengambil maklum beberapa teguran yang telah dikemukakan oleh Yang 
Berhormat Jasin berhubung dengan pemantauan terhadap pelaksanaan projek ini. 
Sememangnya kita mahu melihat supaya syarikat-syarikat yang dipertanggungjawabkan 
untuk melaksanakan iaitu Boustead Naval Shipyard ini dapat melaksanakan tugas dengan 
baik dan begitu juga dengan partner mereka iaitu DCNS merupakan satu syarikat dari 
Perancis yang memang mempunyai reputasi yang baik. BNS telah menunjukkan prestasi 
mereka dengan meneruskan projek sambungan enam buah kapal iaitu yang telah 
diserahkan kepada PSC-Naval Dockyard pada tahun 1995 yang telah dapat disiapkan oleh 
BNS berkaitan projek KD Kedah, KD Pahang, KD Perak, KD Terengganu, KD Kelantan dan 
KD Selangor.   

Kita memang mengambil maklum terhadap kebimbangan semua pihak di dalam 
memastikan projek ini tidak mengalami kelewatan dan kegagalan. Sebab itu kita telah pun 
memastikan project team yang memantau projek ini dapat memastikan bahawa ia dapat 
berjalan dengan baik dan mengikut jadual yang sewajarnya. BNS sendiri telah pun melantik 
konsultan Bureau Veritas sebagai konsultan bagi memastikan bahawa pelaksanaan projek 
ini mengikut design atau reka bentuk yang telah ditetapkan.  Kita tidak akan berkompromi 
atas kelewatan dan peruntukan yang terkandung dalam perjanjian-perjanjian yang telah 
ditetapkan di antara Kerajaan Malaysia dengan BNS akan diaplikasikan sewajarnya.   

Yang Berhormat Jasin... 

Tuan Pengerusi [Datuk Haji Ismail bin Haji Mohamed Said]: Ya, Yang 
Berhormat Kapar bangun. 

Tuan Manivannan A/L Gowindasamy [Kapar]: Yang Berhormat Menteri, saya 
difahamkan RM399 juta ini bukan harga belian, ini adalah menampung perolehan. Saya 
ingin penjelasan perincian apa yang dimaksudkan sebagai menampung perolehan dan 
kalau boleh jumlah kos untuk jumlah kos untuk keenam-enam patrol vessels ini. Terima 
kasih. 

Datuk Abdul Rahim bin Bakri: Terima kasih Yang Berhormat Kapar, seperti 
mana yang telah dijelaskan sebelum ini kita perlu berbelanja lebih kurang RM9 bilion untuk 
kesemuanya untuk memberi kapal ini termasuk juga ada beberapa perbelanjaan lain yang 
akan diperincikan. RM500 juta ini adalah merupakan sebahagian daripada progress 
payment yang perlu dibayar.   



Untuk makluman Yang Berhormat, beberapa persoalan yang telah dibangkitkan sebentar tadi khususnya oleh Yang Berhormat Jasin iaitu berkaitan dengan pembelian enam littoral combat ship ataupun kapal Tentera Laut Diraja Malaysia, pembelian adalah sebagai satu yang penting, dan aset strategik negara. Ini kerana kita harus sedar bahawa negara kita mempunyai kepentingan maritim yang begitu besar khususnya menjaga kepentingan perairan Selat Melaka yang merupakan perairan antara yang tersibuk di dunia. Akan tetapi juga adalah untuk menjaga kepentingan kita di Laut China Selatan yang mana kepentingan ekonomi negara kita adalah begitu besar termasuk di Lautan Sulu dan selanjutnya di Lautan Sulawesi. Oleh sebab itu sebagai sebuah negara maritim, kita haruslah mempunyai keupayaan bukan untuk menunjuk kekuatan tetapi adalah deterrent ataupun cegah rintang terhadap siapa yang cuba mencabar kedaulatan dan juga keselamatan negara kita. Oleh sebab itu, pembelian enam LCS ini yang telah diluluskan oleh Parlimen adalah merupakan perolehan yang penting khususnya program-program penggantian kapal-kapal yang usang. Seperti mana yang kita sedia maklum bahawa setiap kapal tersebut mempunyai jangka hayat. Kapal yang telah mencapai umur 20 tahun atau 25 tahun, haruslah diganti untuk memastikan ia adalah aset yang economical dan capability tidak ketinggalan daripada segi kemampuan teknologi. Oleh sebab itu pembelian aset adalah satu pembelian yang berterusan bagi menggantikan aset yang lama. #1900. Oleh sebab itu pembelian kita adalah berdasarkan kepada kemampuan kerajaan, lagi pun Tentera Laut diraja Malaysia telah pun menyerahkan 17 kapal milik Tentera Laut Diraja Malaysia kepada APMM apabila APMM ditubuhkan sebagai agensi bertanggungjawab dalam coastal guard. Saya mengambil maklum beberapa teguran yang telah dikemukakan oleh Yang Berhormat Jasin berhubung dengan pemantauan terhadap pelaksanaan projek ini. Sememangnya kita mahu melihat supaya syarikat-syarikat yang dipertanggungjawabkan untuk melaksanakan iaitu Boustead Naval Shipyard ini dapat melaksanakan tugas dengan baik dan begitu juga dengan partner mereka iaitu DCNS merupakan satu syarikat dari Perancis yang memang mempunyai reputasi yang baik. BNS telah menunjukkan prestasi mereka dengan meneruskan projek sambungan enam buah kapal iaitu yang telah diserahkan kepada PSC-Naval Dockyard pada tahun 1995 yang telah dapat disiapkan oleh BNS berkaitan projek KD Kedah, KD Pahang, KD Perak, KD Terengganu, KD Kelantan dan KD Selangor. Kita memang mengambil maklum terhadap kebimbangan semua pihak di dalam memastikan projek ini tidak mengalami kelewatan dan kegagalan. Sebab itu kita telah pun memastikan project team yang memantau projek ini dapat memastikan bahawa ia dapat berjalan dengan baik dan mengikut jadual yang sewajarnya. BNS sendiri telah pun melantik konsultan Bureau Veritas sebagai konsultan bagi memastikan bahawa pelaksanaan projek ini mengikut design atau reka bentuk yang telah ditetapkan. Kita tidak akan berkompromi atas kelewatan dan peruntukan yang terkandung dalam perjanjian-perjanjian yang telah ditetapkan di antara Kerajaan Malaysia dengan BNS akan diaplikasikan sewajarnya. Yang Berhormat Jasin... Tuan Pengerusi [Datuk Haji Ismail bin Haji Mohamed Said]: Ya, Yang Berhormat Kapar bangun. Tuan Manivannan A/L Gowindasamy [Kapar]: Yang Berhormat Menteri, saya difahamkan RM399 juta ini bukan harga belian, ini adalah menampung perolehan. Saya ingin penjelasan perincian apa yang dimaksudkan sebagai menampung perolehan dan kalau boleh jumlah kos untuk jumlah kos untuk keenam-enam patrol vessels ini. Terima kasih. Datuk Abdul Rahim bin Bakri: Terima kasih Yang Berhormat Kapar, seperti mana yang telah dijelaskan sebelum ini kita perlu berbelanja lebih kurang RM9 bilion untuk kesemuanya untuk memberi kapal ini termasuk juga ada beberapa perbelanjaan lain yang akan diperincikan. RM500 juta ini adalah merupakan sebahagian daripada progress payment yang perlu dibayar.